Գալուստ Գյուլբենկյանի անվան թիվ 190 դպրոց

Գալուստ Գյուլբենկյանի անվան թիվ 190 դպրոց, ավագ դպրոց Երևանի Մալաթիա-Սեբաստիա վարչական շրջանում։

Պատմություն 
Դպրոցը հիմնադրվել է 1986 թվականին։ 1990 թվականից անվանակոչվել է 19-րդ դարի հայ բարերար Գալուստ Գյուլբենկյանի անունով։

Դպրոցը ՅՈՒՆԵՍԿՕ-ի ասոցացված դպրոցների անդամ է, Քեմբրիջ-Երևան քույր-քաղաքների անդամ։ Համագործակցում է ՔԵՔՔԱ (CYSCA) և «Ամարաս հայրենակցական միություն» կազմակերպությունների հետ։ Դպրոցը մասնակցել է ՄԱԿ-ի, IREX-ի, Բրիտանական խորհրդի կողմից կազմակերպված կրթական բարեփոխումների տարբեր ծրագրերի («Տարրական դասարանների ուսուցիչների վերապատրաստում», «Քայլ առ քայլ», «Քննադատական մտածողության զարգացումը»)։

2009 թվականից վերակազմավորվել և դարձել է ավագ դպրոց։ Դպրոցում գործում են խորացված ուսուցմամբ հետևյալ դասարանները.

 Բնագիտամաթեմատիկական հոսք
 Ֆիզիկամաթեմատիկական
 Հանրահաշիվ
 Երկրաչափություն
 Ֆիզիկա
 Կենսաքիմիա
 Քիմիա
 Կենսաբանություն
 Տնտեսագիտական
 Հանրահաշիվ և երկրաչափություն
 Հայոց լեզու և գրականություն
 Օտար լեզու
 Հումանիտար հոսք
 Լեզուների և թարգմանության
 Հայոց լեզու
 Հայ գրականություն
 Օտար լեզու
 Պատմաիրավագիտական
 Հայոց լեզու և գրականություն
 Հայոց պատմություն
 Օտար լեզու

Ավագ դպրոցում ուսուցանվող օտար լեզուներն են՝
 ռուսերեն
 անգլերեն
 ֆրանսերեն
 իսպաներեն (ցանկության դեպքում)

Մրցանակներ 
Դպրոցը 2008 թվականի ապրիլին «Դարձ դեպի դպրոց» համաշխարհային մրցույթում ռեկորդ է սահմանել և գրանցվել Գինեսի ռեկորդների գրքում։ ՀՀ կրթության և գիտության նախարարության և Երևանի քաղաքապետարանի կողմից շնորհվել են առաջին կարգի դիպլոմներ, պատվոգրեր առարկայական օլիմպիադայի քաղաքային և հանրապետական փուլերում ունեցած հաջողությունների համար։

Արտաքին հղումներ 
 Պշատոնական կայքը 

Երևանի դպրոցներ